**ELŐTERJESZTÉS**

**A Gazdasági és Jogi Bizottság 2019. november 25-i ülésére**

**Javaslat önkormányzati tulajdonban álló gépkocsi tárolók bérleti jogviszonyának meghosszabbítására**

Tájékoztatom a Tisztelt Bizottságot arról, hogy az önkormányzati tulajdonú **Széll K. u. 5. kt. 5. és kt. 13.** szám alatti személygépkocsi tárolók bérlői bérleti jogviszonyuk meghosszabbítása iránti kérelemmel fordultak önkormányzatunkhoz.

Mindkét garázs 14 m2 alapterületű. A SZOVA Zrt., mint a helyiségek kezelője az aktuális bérleti díj összegét mindkét személygépkocsi tároló esetében 8400,- Ft/hó +ÁFA összegben állapította meg.

A helyiségrendelet szabályairól szóló 17/2006. (V.25.) önkormányzati rendelet 5. § (2) bekezdése alapján a helyiségbérleti jog a bérlő kérelmére – ha a helyiségre a korábbi tevékenység saját jogon való folytatása miatt van szüksége – meghosszabbítható. A rendelet 5. § (4) bekezdése alapján a (2) bekezdésben meghatározott esetben a helyiségbérleti jogot, amennyiben a döntés mérlegelésen alapul a bizottság javaslatára a polgármester hosszabbítja meg.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2019. november 20.**

 **/: Dr. Nemény András :/**

**Határozati javaslat**

**…./2019. (XI.25.) GJB. számú határozat**

A Gazdasági és Jogi Bizottság a helyiségbérlet szabályairól szóló 17/2006. (V. 25.) önkormányzati rendelet 5. § (4) bekezdése alapján javasolja, hogy a polgármester a Szombathely, **Széll K. u. 5. kt. 5. és kt. 13.** szám alatti személygépkocsi-tárolókra vonatkozóan fennálló bérleti jogviszonyokat az alábbi feltételekkel hosszabbítsa meg:

* a bérleti díj összege 8400,- Ft /hó +ÁFA,
* a bérleti díj késedelmes teljesítése esetén a bérlő a Ptk. rendelkezései szerint megállapított késedelmi kamatot köteles megfizetni,
* a helyiséget a bérlő – az abban folytatni kívánt tevékenység gyakorlásához szükséges módon – a saját költségén kialakíthatja, felszerelheti és berendezheti,
* a bérlő a helyiség használatát másnak nem engedheti át,
* a bérlő a bérlet megszűnésekor a helyiséget köteles tisztán, kiürítve, átadáskori állapotban és felszereltséggel visszaadni, és ráfordításainak, illetve azok időarányos részének megtérítésére nem tarthat igényt.

**Felelős:** Dr. Nemény András polgármester

Bokányi Adrienn, a Gazdasági és Jogi Bizottság elnöke

 (végrehajtásért: Nagyné dr. Gats Andrea, a Jogi és Képviselői Osztály
 vezetője)

**Határidő:** azonnal